Kaapstad-skoolhoof skuldig aan dieremishandeling | Maroela Media
Kaapstad-skoolhoof skuldig aan dieremishandeling
'n Skoolhoof van Kaapstad is met R3 000 beboet nadat hy 'n skoonmaker by die skool opdrag gegee het om 'n hond lewendig te begrawe, het die Cape Times Dinsdag berig.
Manono Makhapela is deur die Khayelitsha-landdroshof in Kaapstad op twee aanklagte van verwaarlosing, marteling en mishandeling en een dat hy 'n dier onnodig skade berokken het, skuldig bevind.
Die helfte van die boete is opgeskort, wat beteken dat Makhapela slegs R1 500 moes betaal voor hy vrygelaat is. Hy is ook aangesê om 'n rehabilitasieprogram by te woon.
Die hoof van Luhlazo Sekondêre Skool het glo die skoonmaker, Elliott Mfengu en sy kollega, Mkhumbazi Ncedana, opdrag gegee om die hond te begrawe, aangesien hy glo in Oktober 2011 op die skoolgrond ontlas het.
Die Cape Times berig dat 'n vrou gesien het hoe hulle 'n gat grawe en het die voorval by 'n dierekliniek aangemeld. Ondersoekbeamptes van die dierekliniek het die gat oopgegrawe en op die hond, wat half dood was, afgekom.
Die koerant berig die skoonmakers is van dieremishandeling aangekla en moet 150 ure lank gemeenskapdiens by die Khayelitsha-kliniek verrig.
Verdere inligting oor die hond is nie beskikbaar nie.
Diewe teiken glo duur parfuum
Inbreker skrik vir man wat hang; bel polisie
Die vark, hulle behoort hom te skors – hoe kan hy na kinders of 'n skool omsien – as jy diere kan mishandel, is kinders nie veilig in jou omgewing nie!! Die ouers van daai skool behoort daarna te kyk.
Die skoolhoof moes in gat gegooi gewees en dan toe gegooi word. Laat hy weet waardeur die hond gegaan het.
Dit is goed dat daar wel gevolge is alhoewel die straf altyd die misdaad moet pas wat definitief nie hier die geval is nie.Die opgeskorte boete is slegs die prys van 'n goedkoop mans pak.Dit het nie genoeg impak om ander af te skrik nie.As die boetes van pas is kan dit tot 'n mate voorkomend wees, al is dit net in die sin dat dit ander twee maal laat dink voor hulle doen.Ongeag of jy 'n diere liefhebber is of nie is dit nietemin 'n lewe wat geblus word in die geval insluitend wreedagtigheid, en ons is volgens die… Lees meer »
Tipes SA se patetiese regsisteem ! Mens kan duidelik sien in wie se hande die siek land van ons is !